open-index/open-wikipedia-markdown huggingface dataset:
Սաունդթրեք

աջից|մինի|177x177փքս

**Ձայնային ուղի** (), որևէ նյութի երաժշտական ուղեկցում (ֆիլմի, մուլտֆիլմի, մյուզիքլի, հաղորդման, համակարգչային խաղի, գրքի և այլն), և նույնպես երաժշտական ալբոմ, որը իր մեջ ներառում է տրված ստեղծագործության բոլոր կոմպոզիցիաները։

Տեխնոլոգիաների զարգացման հետ ձայնային ուղիները սկսել են ստեղծվել ոչ միայն ֆիլմերի և մուլտֆիլմերի համար, այլ նաև հեռուստատեսական հաղորդումների, համակարգչային խաղերի և անգամ մի քանի գրքերի համար։ Սակայն ձայնային ուղիների անվանման կարգը մնացել է նույնը։

## Ձայնային ուղիների տարատեսակներ
### Բովանդակությամբ

# **Ֆիլմից, հեռուստասերիալից կամ հաղորդման ֆոնային երաժշտություն առանց բառերի․**
#* Աստղային պատերազմներ
#* Արդյունք
#* Սանտա Բարբարա (հեռուստասերիալ)
#* Կորուսյալները (հեռուստասերիալ)
#* Ո՞վ է ուզում դառնալ միլիոնատեր (հաղորդում)
#**Երաժշտական ֆիլմի կամ մյուզիքլի ձայնային ուղիները երգերի կատարումով․**
#* Անձրևի տակ երգողներ
#* Բրիոլին
# **Տարբեր կատարողների երգերի ժողովածու, որոնք կարող են հանդիպվել ֆիլմում․**
#* Սիեթլում չքնածները
#* Երբ Հարին հանդիպել է Սալիին
#* Եղբայր և եղբայր 2
#**Ֆոնային երաժշտություն տեսախաղից․**
#* S.T.A.L.K.E.R.
#* Fallout
# **Երաժշտություն, որը գրվել է գրքի ընթերցման համար․**
#* Հոբիթ, Մատանիների տիրակալը
#* Մետրո 2033

### Արտադրությամբ
#### Պաշտոնական ձայնային ուղի
Պաշտոնական ձայնային ուղի (կարճ ասում են **OST**, անգլերեն **O**riginal **S**ound**t**rack), երաժշտական ալբոմ, որը իր մեջ կարող է ներառել ինչպես երգահանների ինքնօրինակ երաժշտությունը, այդպես էլ հայտնի երգեր, որոնք հնչել են ֆիլմի ընթացքում, բայց գրված չէին դրա համար։ Երբեմն կարող է իր մեջ ներառել երկխոսություններ, ձայնային էֆեկտներ և աղմուկներ։

#### Ոչ պաշտոնական ձայնային ուղի
Բացի պաշտոնական ալբոմներից, որոնք թողարկվում են օրիգինալ ձայնային ուղիների արտադրողների կողմից, կան նաև նյութում հնչած երաժշտության սիրողական ժողովածուներ, որոնք հավաքվել են տարբեր աղբյուրներից։ Այդ սաունդթրեքները ոչ պաշտոնական են անվանվում։

Երբեմն ստեղծագործությունները պատճենվում են սիրողների կողմից կամ կտրվում են համակարգչային խաղի թվային ֆայլերից։

## Պատմություն
Սկզբնապես կինոընկերությունների կողմից հորինած գովազդային հնարքները՝ ձայնային ուղիները, պատրաստվում էին նոր ֆիլմերի հանդեպ հետաքրքրություն առաջացնելու համար։

Առաջին առևտրային ձայնային ուղին եղել է «Սպիտակաձյունիկը և յոթ թզուկները» մուլտֆիմի սաունդթրեքը, որը ձայնագրվել է 1938 թվականին Ուոլթ Դիսնեյի ստուդիայի կողմից։Առաջին երգահանները, որոնք սկսել են երաժշտություն գրել հատուկ տեսախաղերի համար եղել են Ռոբ Հաբարդը և Մարտին Գոլուեյը։

Ժամանակի ընթացքում էլեկտրոնային սարքավորումների զարգացման ընթացքում լավացել է արտադրվող ձայնի որակը, ինչը թույլ է տվել խաղերի համար ավելի բարձրորակ հնչունավորում օգտագործել։ Խաղերի մեջ սաունդրեքի հայտնվելը, որը ուժեղացնում էր խաղից տպավորությունները, իրադարձություն է դարձել։ Այդ ձայնային ուղիները հայտնի էին դարձել խաղերի սիրողների մեջ, և նրանք անգամ խաղից առանձին լսում էին այդ երգերը։

## Գրականություն
* 

## Ծանոթագրություններ
4. The Kendrick Academy

Կատեգորիա:Ֆիլմերի և վիդեոների տերմինաբանություն
Կան անտես հյուրեր։ Գալիս են նրանք (բանաստեղծություն)

**«Կան անտես հյուրեր։ Գալիս են նրանք»** Եղիշե Չարենցի բանաստեղծություններից։ Հեղինակն այն  սկսել է գրել  1916 թվականին՝ հավանաբար Կարսում։
## Պատմություն
Առաջին անգամ տպագրվել է  է Չարենցի երկերի ժողովածուի 1-ին հատորում, բանաստեղծությունը զետեղվել է նաև Երկերում։

Տպագրվում է Երկերից։

## Ծանոթագրություններ

Կատեգորիա:Եղիշե Չարենցի ստեղծագործություններ
Սետեպենրա

**Սետեպենրա** (Եգիպտերեն՝ *Stp n Rꜥ`*  «Ռայի ընտրյալը», ), եգիպտական փարավոն Էխնաթոնի և Մեծ թագուհու՝  Նեֆերտիտիի կրտսեր (վեցերորդ) դուստրը։

## Ընտանիք
Սետեպենրան ծնվել է Էլ–Ամառնայում իր հոր՝ Էխնաթոնի կառավարման 9-11-րդ տարում։ Ունեցել է հինգ ավագ քույր՝ Մերիթաթոնը, Մակեթաթոնը, Անհեսենամոնը, Նեֆերնեֆրուաթոն-Թաշերիթը և Նեֆերնեֆուրան։

## Պատկերում
Սետեպենրայի ամենավաղ նկարներից է Էլ–Ամառնայի թագավորական պալատի որմնանկարը։ Նա պատկերված է իր մոր՝ Նեֆերտիտիի ծնկներին նստած։ Որմնանկարը խիստ վնասվել է և պահպանվել է միայն Սետեպենրայի փոքրիկ ձեռքի պատկերը։ Որմնանկարում պատկերված է Էխնաթոնի ամբողջ ընտանիքը։ Այն թվագրված է նրա կառավարման 9-րդ տարով։

Սետեպենրան պատկերվել է նաև Էլ-Ամառնայի թագավորական պալատի կառավարիչ Մերիրա II-ի դամբարանի պատերից մեկի տեսարանում։ Էխնաթոնն ու Նեֆերտիտին պատկերվել են նստած օտար երկրներից տուրք ստանալիս։ Թագավորական զույգի դուստրերը պատկերված են ծնողների հետևում։ Սետեպենրան ստորին մասում պատկերված վերջին դուստրն է։ Նա կանգնած է իր քրոջ՝ Նեֆերնեֆրուրայի հետևում, որը աջ ձեռքում բռնել է վիթին, իսկ նա էլ ձախ ձեռքով շոյում է կենդանու դունչը։

## Մահ և թաղում
էխնաթոնի դամբարանի α խցի պատին թվարկված են հինգ արքայադուստրերի անունները՝ առանց Սետեպենրային հիշատակելու, իսկ Նեֆերնեֆրուրայի անունը ծեփված է։ Հավանաբար դա նշանակում է, որ Սետեպեներան մահացել է ավելի վաղ, քան Նեֆերնեֆրուրը, հավանական է, համաճարակից, իր հոր կառավարման 13-րդ կամ 14-րդ տարում՝ վեց տարին դեռ չբոլորած։ Սետեպենրան չկա նաև γ խցի պատին, որտեղ պատկերված են նրա ծնողներն ու երեք ավագ քույրերը՝ Մերիթաթոնը, Անհեսենամոնը և Նեֆերնեֆրուաթոն-Թաշերիթը, որոնք ողբում են երկրորդ արքայադստեր՝ Մակեթաթոնի մահը։ Ամենայն հավանականությամբ, Սետեպենրան եղել է Էխնաթոնի և Նեֆերտիտիի առաջին մահացած դուստրը։ Ամենայն հավանականությամբ, նրա մահվան ժամանակ Էխնաթոնի դամբարանը դեռ պատրաստ չի եղել թաղման համար։ Հնարավոր է, որ դրա արդյունքում Սետեպենրայի մարմինը տեղափոխվել է Էխնաթոնի դամբարանի α խուց։

## Ծանոթագրություններ

Կատեգորիա:Անձինք այբբենական կարգով
Կատեգորիա:Եգիպտոսում ծնվածներ
Կատեգորիա:Եգիպտոսում մահացածներ
Հայրենիքիս հետ

«**Հայրենիքիս հետ**», Հովհաննես Թումանյանի բանաստեղծություններից՝ գրված 1915 թվականին։

## Պատմություն
Հովհաննես Թումանյանն այս բանաստեղծությունը գրել է 1915 թվականի հունվարին։

Ինքնագիրը չի պահպանվել։

Առաջին անգամ տպագրվել է 1915 թվականի փետրվարի 8-ին՝ «Հորիզոն» օրաթերթի № 12-ում, այնուհետև՝«Նոր հոսանք» ամսագրի № 1-ում (էջ 3)։ Ապա՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 179-180)։

Հովհաննես Թումանյանի երկերի լիակատար ժողովածուի 1-ին հատորում արտատպվել է Կոստանդնուպոլսում լույս տեսած բանաստեղծությունների գրքից։

## Ծանոթագրություններ

Կատեգորիա:1915 գրականությունում
Կատեգորիա:Բանաստեղծություններ
Կատեգորիա:Հովհաննես Թումանյանի բանաստեղծություններ
Լոշարիկ

**Լոշարիկ** (), խորհրդային տիկնիկային մուլտֆիլմ, որը նկարահանել է ռեժիսոր Իվան Ուֆիմցևը 1971 թվականին։ Մուլտֆիլմի գլխավոր կերպարին հնչյունավորել է դերասանուհի Ռինա Զելյոնայան։

## Սյուժե
Մանկական բարի մուլտֆիլմը պատմում է աճպարարական փուչիկներից պատրաստված Լոշարիկ անունով փոքրիկ ձիուկի մասին, որը կարողանում էր շատ լավ հանդես գալ կրկեսում։ Նրան ստեղծել է մի աճպարար, որը երազում էր կենդանիների մարզիչ դառնալ։ Սակայն Լոշարիկի կրկեսային գործընկերները, առյուծն ու վագրը, հաճախ նրա վրա ծիծաղում էին և հայտարարում, որ նա իսկական կենդանի չէ, ինչի պատճառով էլ նրանք հրաժարվում էին Լոշարիկի հետ ելույթ ունենալ։ Աճպարարը շատ էր տանջվում այն պատճառով, որ Լոշարիկին չեն սիրում, և ստիպված էր նրանից հրաժարվել։ Սրանից շատ ազդված Լոշարիկը բոլորին բաժանում է այն փուչիկները, որոնցից ստեղծված էր, ինչի արդյունքում և ինքը վերանում է։

Սակայն որոշ ժամանակ անց, գիշատիչների հետ առաջին ելույթի ժամանակ փոքրիկ հանդիսատեսը վրդովվում է Լոշարիկի բացակայությունից և պահանջում է վերադարձնել սիրելի արտիստին։ Կենդանիների մարզիչը նորից փուչիկներից ստեղծում է Լոշարիկին։ Հանդիսատեսը հիացած է, իսկ Լոշարիկը ներում է աճպարարին։

## Հեղինակներ
* Սցենարի հեղինակ`Գենադի Ցիֆերով
* Ռեժիսոր` Իվան Ուֆիմցև
* Բեմադրող նկարիչ` Թամարա Պոլետիկա
* Օպերատոր` Վլադիմիր Սիդորով
* Կոմպոզիտոր` Վիկտոր Կուպրևիչ
* Հնչյունային օպերատոր` Բորիս Ֆիլչիկով
* Նկարիչ մուլտիպլիկատոր` Յուրի Նորշտեյն
* Տիկնիկները և դեկորացիաները պատրաստել են` Ա. Բարտ, Պավել Գուսև, Սվետլանա Զնամենսկայա, Լիլիանա Լյուտինսկայա, Վիկտոր Գրիշին` Ռոման Գուրովի ղեկավարությամբ
* Մուլտֆիլմի տնօրեն` Նատան Բիտման

## Ֆիլմի ստեղծում
Լոշարիկ ֆիլմի վրա աշխատելու ժամանակ Թամարա Պոլետիկան և Յուրի Նորշտեյնը գնացել են կրկես, ներկա են եղել փորձերին և տեսածն օգտագործել են մուլտֆիլմում։

1970-ականների սկզբին Հենրիխ Սապգիրը  գրել է համանուն չափածո հեքիաթ, որը 1974 թվականին թողարկվել է առանձին տպագրությամբ, Է. Գորոխովսկու պատկերազարդմամբ։ Հեքիաթի սյուժեն շատ նմանություններ ունի մուլտֆիլմի սյուժեի հետ, հնարավոր է` հեքիաթը ստեղծվել է մուլտֆիլմի մոտիվներով։

## Ծանոթագրություններ

## Գրականություն
* :

## Արտաքին հղումներ
* «Լոշարիկը» Аниматор.ру կայքում
* ["Լոշարիկ" [Սոյուզմուլտֆիլմ] ստուդիայի պաշտոնական Յություբյան ալիքով]

Կատեգորիա:1970-ականների ռուսերեն ֆիլմեր
Կատեգորիա:1971 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Իվան Ուֆիմցևի մուլտֆիլմեր
Կատեգորիա:Խորհրդային ֆիլմեր
Կատեգորիա:Մուլտֆիլմեր կրկեսի մասին
Կատեգորիա:Մուլտֆիլմեր ձիերի մասին
Կատեգորիա:Տիկնիկային մուլտֆիլմեր
Նորից եկան էն հավքերը...

«**Նորից եկան էն հավքերը...**», Հովհաննես Թումանյանի բանաստեղծություններից։

## Պատմություն
Ակունքը ժողովրդական է։ «Տաղ չորս տարերաց՝ գարնան, ամռան, աշնան և ձմռան» վերնագրով տպագրվել ՝ Կ․ Կոստանյաց, «Նոր ժողովածու» (Գ պրակ, Թիֆլիս 1896, էջ 16-18)։

Այս բանաստեղծության գրության տարեթիվը ստույգ հայտնի չէ։ Այն պատկանում է 1900-ական թվականներին «Լուսաբերում» տպագրված ժողովրդական երգերի թումանյանական մշակումների շարքին։ Այստեղից կարելի է ենթադրել, որ գրված է նույն ժամանակ։

Եղիշե Չարենցի անվան գրականության և արվեստի թանգարանի «Գրական թերթում» (№ 87) պահպանվում են մեկ լրիվ և մեկ թերի ինքնագրեր։

Առաջին անգամ «Ա» ինքնագրից տպագրվել է 1934 թվականին Երևանում լույս տեսած Հովհաննես Թումանյանի գեղարվեստական երկերից (էջ 121-122), այլնուհետև՝ 1940-1959 թվականին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 520-521)։

Հովհաննես Թումանյանի երկերի լիակատար ժողովածուի 1-ին հատորում արտատպվել է «Ա» ինքնագրից։

## Ծանոթագրություններ

Կատեգորիա:Բանաստեղծություններ
Կատեգորիա:Հովհաննես Թումանյանի բանաստեղծություններ
Օվերդրայվ

[left|thumb|300px|[:en:Ibanez Tube Screamer|Օվերդրայվ-ոտնակ Ibanez Tube Screamer]]
**Օվերդրայվ** (), ձայնային էֆեկտ, որը ձեռք է բերվում ազդանշանի խեղաթյուրման միջոցով, իր ամպլիտուդի «փափուկ» սահմանափակմամբ կամ համապատասխան սարքով։

thumb|300px|Կապույտով նշվում է օրիգինալը՝ սինուսոիդան, դեղինով՝ օվերդրայվը, կարմիրով՝ դիստորշնը։

## Գործողության սկզբունքը
Եթե խոսենք ծագման բնույթի մասին, ապա օվերդրայվը և դիստորշնը աշխատում են մեկ ֆիզիկական սկզբունքով, դա ազդանշանի սահմանափակումն է ամպլիտուդով։ Օվերդրայվում այս սահմանափակումը «փափուկ» է, այսինքն, սինուսոիդների գագաթները կտրված են ոչ թե ուղիղ գծով, այլ հարթ անկյուններով։ Դիսշտորշնում սահմանափակումը «կոշտ» է, այսինքն, սիուսոիդիի գագաթները պարզապես ուղիղ են կտրված։

«Փափուկ» սահմանափակման պատճառով ելքային ազդանշանը սկսում է խեղաթյուրվել համամասնորեն մուտքագրման ազդանշանի մակարդակով։ Այսպիսով, կիթառի ազդանշանի մշակման համար օվերդրայվ օգտագործելիս, կարելի է ընդգծել ձայնի դինամիկան։ Կախված լարերի ուժից, կիթառի ազդանշանի խեղաթյուրումը կփոխվի, ինչը արմատապես տարբերվում է դիստորշնից։ Դիստորշնը խեղաթյուրում է մուտքագրման ազդանշանը, անկախ իր մակարդակից (ամպլիտուդից)։

## Սարքավորումներ
*AMEC KM-201K, KM-202K
*Marshall GUV'NOR и GV-2 GUV'NOR plus
*Boss OD-3 OverDrive
*Boss SD-1 Super OverDrive
*Danelectro FAB Overdrive
*Ibanez Tube Screamer
*Tubeline Td3
*EarthQuaker Devices Dunes
*Digitech Bad Monkey
*TC Electronic MojoMojo
*DOD OVERDRIVE 250

## Ծանոթագրություններ

Կատեգորիա:Երաժշտություն
Կատեգորիա:Ձայնային սարքեր
Orbit (մաստակ)

[մինի|Orbit ծամոնի ցուցափեղկը [Բարսելոնայի խանութում (2007)]]
**Orbit** (արտասանվում է *«օրբիթ»*), առանց շաքար ծամոնի ապրանքանիշ՝ բարձիկի և լավաշի տեսքով։

Orbit White-ը, որը փաթեթավորված է 20 կտորով, թողարկվել է 2001 թվականին Cadbury Adams' Trident White gum-ի հետ մրցելու համար։

## Պատմություն
1941 թվականին, Երկրորդ աշխարհամարտի՝ ԱՄՆ մուտք գործելու հետ կապված տնտեսական դժվարությունների պատճառով (հետևաբար որակյալ բաղադրիչների բացակայության) Wrigley ամերիկյան կազմակերպությունը դադարեցնում է այնպիսի ծամոնի տեսակների մասսայական արտադրությունը, ինչպիսիք են՝ Juicy Fruit, Wrigley's Spearmint և Doublemint` դրանք փոխելով ավելի էժան Orbit-ով։ Նրա բաղադրության մեջ մտնում էր շաքար, հետևաբար ծամոնը վնասակար էր ատամների համար։ 1976 թվականին Orbit-ը դադարել է արտադրվել (ինչպես կարծում էին՝ ընդմիշտ), իսկ նախապատերազմյան ապրանքանիշները վերադարձել են։

Այնուամենայնիվ 1970-ական թվականներին ընկերությունը վերադարձել է հին ապրանքանիշին։ Հիմա արտադրանքը արտադրվում է միայն որակյալ բաղադրամասերից։ 1976 թվականին այն սկսել է արտադրվել Գերմանիայի ֆեդերատիվ հանրապետությունում, իսկ 1977 թվականին՝ Մեծ Բրիտանիայում։ Մեծ Բրիտանիայում և Իռլանդիայում Orbit անվանումը 2015 թվականին փոխարինվել է Extra անվամբ։

Ներկայումս Orbit-ը բավականին ճանաչված է Եվրոպայում և լավ վաճառվում է։

## Պատկերասրահ

Kaugummis.jpg|Բարձիկ Orbit
OrbitKids.jpg|Մանկական Orbit (լավաշ)


## Ծանոթագրություններ

## Արտաքին հղումներ
* Orbit ապրանքանիշի պատմությունը
* Orbit-ի պաշտոնական կայքը 

Կատեգորիա:1944 հայտնված արտադրանքներ
Կատեգորիա:Հրուշակեղեն
Կատեգորիա:Ծամոններ
Ahmad Tea

**Ahmad Tea**, թեյի ապրանքանիշ, որը պատկանում է **Ahmad Tea Ltd** ընկերությանը։

## Պատմություն
Ahmad Tea Ltd-ն հիմնադրվել է 1986 թվականին Անգլիայում։ Ընկերության մշտական տերերից մեկը նրա պատմության ողջ ընթացքում եղել է Աֆշար () ընտանիքը։ 2014 թվականին, վերակազմավորումից հետո, վերահսկողություն է սահմանվել Ahmad Tea Ltd ընկերության վրա․ այն անցել է Ahmad Tea (UK) Ltd-ին, որի սեփականատերերը մնացել են Աֆշար ընտանիքի ներկայացուցիչները։

Ընկերության գլխավոր գրասենյակը և թեյի արտադրություններից մեկը գտնվում են Չենդլերս-Ֆորդում՝ Հեմփշիր կոմսությունում՝ Սաութհեմփթոն քաղաքում։ 2014 թվականի վերջին  Ahmad Tea Ltd ընկերության վերահսկողության տակ էին Մեծ Բրիտանիայից դուրս մի շարք ձեռնարկություններ․ թեյի գործարաններ Դուբայում (Արաբական Միացյալ Էմիրություններ), Խարկովում (Ուկրաինա), Միտիշիում (Ռուսաստան), Նանչանում (Չինաստան), Շրի Լանկայում և Իրանում։ Հումքի հիմնական աղբյուրներն են Չինաստանը, Հնդկաստանը և Շրի Լանկան։

## Գործունեություն
2013 թվականին, Euromonitor International-ի տվյալներով, «Ահմադ Թեյը» թեյի վաճառքով ամբողջ աշխարհում զբաղեցրել է 5-րդ տեղը (Unilever-ից, Tata Global Beverages-ից, Associated British Foods-ից և Orimi Trade-ից հետո)՝ մասնաբաժին ունենալով ավելի քան 20 երկրների շուկաներում։ Ընկերության վաճառքի մեծ մասը գտնվում է Արևելյան Եվրոպայի, Միջին Արևելքի և ԱֆրիկաԱֆրիկայի շուկաներում, հիմնականում Ռուսաստանում և Իրանում, որոնց բաժինը 2013 թվականին գերազանցել է ընկերության ընդհանուր վաճառքի 60%-ը։

2009 թվականի դրությամբ Ռուսաստանում սև թեյի վաճառքում այն  զբաղեցրել է 2-րդ տեղը, իսկ կանաչ թեյի վաճառքով՝ առաջին, 2008 թվականի տվյալներով՝ Ռուսաստանում արտադրանքի վաճառքի տարեկան ծավալը տվյալ ապրանքանիշի ներքո գնահատվել է 5 մլրդ ռուբլի։ 2013 թվականի դրությամբ ընկերությունը Ռուսաստանում թեյի վաճառքի ծավալով զբաղեցրել է երրորդ տեղը (շուկայի 10%)։

2013 թվականին Իրանում ընկերությունը թեյի վաճառքով երկրորդ տեղում էր (տեղական գործընկերն է Maham Qeshm Trading Co. ընկերությունը)։

Ապրանքանիշը գրեթե չի գործում Հյուսիսային և Լատինական Ամերիկայի և Հարավարևելյան Ասիայի, Ավստրալիայի և Օվկիանիայի շուկաներում։ 2008-ին Forbes-ը գրել էր, որ Մեծ Բրիտանիայում ապրանքանիշի վաճառքը տեղի է ունենում խոշոր սուպերմարկետներից դուրս և հիմնականում կենտրոնացված է Ռուսաստանից ժամանած զբոսաշրջիկների վրա, բայց Euromonitor International-ից Հուոփ Լիի կարծիքով՝ ընկերությունը հնարավորություն է փնտրում ընդլայնել պրեմիում թեյի վաճառքը բրիտանական ներքին մանրածախ առևտրում` հենվելով արտաքին շուկաներում նվաճված դիրքերի վրա, սակայն 2014 թվականի դրությամբ ապրանքանիշը ներկայացված չի եղել մանրածախ առևտրի խոշոր ցանցերում։

Ahmad Tea of London-ը Մեծ Բրիտանիայի Թեյի պալատի անդամ է (), որին կարող են անդամակցել Մեծ Բրիտանիայում գրանցված և նրա տարածքում թեյի արտադրություն ունեցող կամ թեյի առևտուր իրականացնող ընկերությունները։

Ահմադ Թեյը Ռուսաստանում հանդիսանում է 2011 թվականից Մոսկվայում անցկացվող «Ahmad Tea Music Festival»-ի նախաձեռնողը, կազմակերպիչն ու հովանավորը։

## Ծանոթագրություններ

## Արտաքին հղումներ
* Ahmаd Tea ընկերության պաշտոնական կայք
* The Best Kept Secret In Chandler’s Ford — The Tea Museum  Chandler’s Ford Today, 29.04.2013.

Կատեգորիա:Թեյ
Կատեգորիա:Միացյալ Թագավորության ընկերություններ
I Don't Want to Miss a Thing

**«I Don't Want to Miss a Thing»**, ամերիկյան Aerosmith խմբի երգը։

## Կոմպոզիցիաների ցանկ

## Չարթեր

### Շաբաթային չարթեր

### Տարեվերջի չարթեր

### Տասնամյակի չարթեր

## Ծանոթագրություններ

Կատեգորիա:1998 երգեր
Կատեգորիա:1998 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:Աերոսմիթի երգեր
Կատեգորիա:Ամերիկյան երգեր
Բարձրից

«**Բարձրից**», Հովհաննես Թումանյանի բանաստեղծություններից։

## Պատմություն
Այս բանաստեղծության գրման ստույգ տարեթիվը հայտնի չէ։

Ինքնագիրը չի պահպանվել։

Առաջին անգամ տպագրվել է 1915 թվականի դեկտեմբերի 20-ին՝ «Համբավաբեր» շաբաթաթերթի № 1-ում (էջ 15-26), այնուհետև՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 181-182)։

Հովհաննես Թումանյանի երկերի լիակատար ժողովածուի 1-ին հատորում արտատպվել է «*Համբավաբեր*» շաբաթաթերթից։

## Ծանոթագրություններ

Կատեգորիա:Բանաստեղծություններ
Կատեգորիա:Հովհաննես Թումանյանի բանաստեղծություններ
Օսկարի 92-րդ մրցանակաբաշխություն

**[[Օսկար|«Օսկարի»]] 92-րդ մրցանակաբաշխություն**, Կինոարվեստի և գիտության ակադեմիայի ամենամյա ազգային մրցանակի հանձնման արարողություն՝ 2019 թվականին կինեմատոգրաֆիայի ոլորտում ձեռքբերումների համար։ 24 անվանակարգերում առաջադրվածները ներկայացվել են 2020 թվականի հունվարի 13-ին, իսկ արարողությունը տեղի է ունեցել 2020 թվականի փետրվարի 9-ին Դոլբի թատրոնում (Հոլիվուդ, Լոս Անջելես, Կալիֆոռնիա)։ Արարողությունը ցուցադրվել է ԱՄՆ-ում ABC հեռուստառադիոընկերության ուղիղ եթերով։

## Իրադարձությունների ցանկ

## Հաղթողներ և անվանակարգեր
**Առաջադրվածների ցանկ**

* 11: «Ջոկեր»
* 10: «Իռլանդացին» / «Մի անգամ Հոլիվուդում» / «1917»
* 6: «Ջոջո Ճագար» / «Ամուսնական պատմություն»  / «Փոքրիկ տիկիններ» / «Մակաբույծ»
* 4: «Ֆորդն ընդդեմ Ֆերրարիի»
* 3: «Սկանդալ» / «Երկու Պապեր» / «Աստղային պատերազմներ։ Սքայուոքերի ծագումը»
* 2: «Ջոդի» / «Հարրիետ» / «Ցավ և փառք»  / «Մեղրի երկիր»  / «Խաղալիքների պատմություն 4»

### Կինոարվեստում բացառիկ նվաճումների համար
* Դեյվիդ Լինչ՝ ամերիկացի ռեժիսոր և դերասան
* Ուես Սթյուդի՝ չերոկի-ամերիկացի դերասան
* Լինա Վերտմյուլլեր՝ իտալացի ռեժիսոր և սցենարիստ

### [[Ջին Հերշոլտի անվան մրցանակ]]
* Ջինա Դեյվիս՝ ամերիկացի դերասանուհի (պարգևատրվելու է գենդերային հավասարության ապահովման աշխատանքի համար)

## Փոփոխություններ մրցանակաբաշխությունում
2019 թվականի ապրիլին տնօրենների խորհրդի նիստում Ակադեմիան քվեարկել է «Լավագույն օտարալեզու ֆիլմ» կատեգորիան փոխել «Լավագույն միջազգային գեղարվեստական ֆիլմ»-ով։ Փոփոխությունը պայմանավորված է նրանով, որ համաշխարհային կինեմատոգրաֆիկական հասարակությունում «օտարալեզու» բառը հնացել է։ Նաև նշվում է, որ այս կատեգորիայի կարճ ցուցակը փոփոխվելու է ընդգրկելու է 10 ֆիլմ։ Բացի այդ, «Լավագույն դիմահարդարում և վարսահարդարում» կատեգորիայում նոմինացված ֆիլմերի քանակը երեքից հինգով է ավելացել, իսկ կարճ ցուցակը յոթից դարձել է տաս։

## Ծանոթագրություններ

## Արտաքին հղումներ

Կատեգորիա:Կինոմրցանակներ
Կատեգորիա:Օսկար կինոմրցանակ
Wham!

**Wham!**, Ջորջ Մայքլի և Էնդրյու Ռիջլիի դուետ, որը ստեղծվել է 1980 թվականին Լոնդոնում։ Ընդամենը երկու տարվա ընթացքում կոլեկտիվի յոթ սինգլները առաջին հորիզոնականներ են զբաղեցրել բրիտանական հիթ-շքերթներում։

Մայքլը և Ռիջլին միասին սովորել էին դպրոցում։ 1981 թվականին նրանք որոշել են ստեղծել The Executive խումբը, սակայն փորձը ձախողվել է։ Այն ժամանակ նրանք Wham! են անվանվել և սկսել են ելույթ ունենալ դուետով, ընդ որում Մայլքը պատասխանատու էր երաժշտության համար, իսկ Ռիջլին՝ իմիջի։ Նրանց առաջին սինգլը՝ «Wham Rap!»-ը (1982), արգելվել է ռադիոկայաններում անցենզուր բառերի պատճառով։ Շուտով հետևել է ևս մեկ գեդոնիստական սինգլ՝ «Young Guns (Go for It)», որի մեջ անդամներից մեկը համոզում է մյուսին հետաձգել հարսանիքը։

Չնայած նրանց աճող հռչակին դեռահաս աղջիկների մեջ, Wham!-ը 1983 թվականի վերջում կորչել են շոուի բիզնեսից․ Ռիջլին ավելի սեքսուալ իմիջի վրա էր աշխատում, իսկ Մայքլը՝ նոր ալբոմի, որի գովազդի համար 1984 թվականի մայիսին թողարկվել է «Wake Me Up Before You Go-Go» սինգլը։ Դա նրանց առաջին սուպերհիթն էր․ դա առաջին տեղ է զբաղեցրել ինչպես Մեծ Բրիտանիայում, այդպես էլ ԱՄՆ-ում։

1984 թվականը ավելի հաջողակ է եղել կոլեկտիվի պատմության մեջ։ Հուլիսին նրանք թողարկել են «Careless Whisper» բալադը, որը դարձել է ամռան խոշորագույն հիթ և եղել է աշխարհի գրեթե բոլոր հիթ-շքերթների բարձրագույն դիրքերում։ Այդ երգը կատարել է Ջորջ Մայքլը, թեև դա գրած էր Ռիջլիի հետ միասին։ Հոկտեմբերին Wham!-ը վերադարձել է Եվրոպայի հիթ-շքերթների առաջին հորիզոնականը «Freedom» սինգլով։

Սուրբ ծննդյան կապակցությամբ թողարկվել է բարեգործական սինգլ «Everything She Wants» և «Last Christmas» ստեղծագործություններով, իսկ 1985 թվականի ապրիլին Wham!-ը դարձել են առաջին արևմտյան սուպերաստղերը, ովքեր գաստրոլներով ելույթ են ունեցել կոմունիստական Չինաստանում։ Երբ նոյեմբերին թողարկվել է նրանց  «I’m Your Man» սինգլը, Մայքլը արդեն լուրջ մտածում էր սոլո կարիերայի մասին։ Նրանց հաջորդ սինգլը՝ «A Different Corner»-ը, պաշտոնապես ձայնագրվել է դուետի կողմից, բայց գովազդվել է որպես Մայքլի մենակատար աշխատանքը։

1985 թվականին, երբ դուետը եղել է իր գագաթնակետին, բրիտանական Mark Time Ltd. ընկերությունը թողարկել է Wham! The Music Box երաժշտային խմբագիրը ZX Spectrum համակարգիչների համար։1986 թվականին հայտարարվել է Wham! խմբի բաժանման մասին։ Խմբի հրաժեշտի համերգը կայացել է Լոնդոնի Ուեմբլի մարզադաշտում։ Իսկ հունիսին թողարկվել է նրանց վերջին սինգլը՝ «The Edge of Heaven»-ը։ Ջորջ Մայքլի սոլո կարիերան հաջող էր այն ժամանակ, երբ Ռիջլին միանգամից լքել է շոու բիզնեսը։

## Սկավառակագրություն
* Fantastic (1983)
* Make It Big (1984)
* The Final (1986) (UK and Japan only)
* Music from the Edge of Heaven (1986) (միայն Հյուսիսային Ամերիկայում և Ճապոնիայում)

## Ֆիլմագրություն
* Wham-ը Չինաստանում․ Օտարերկրյա երկինք

## Շրջագայություններ
* Club Fantastic Tour (1983)
* The Big Tour (1984-85)
* Whamamerica! (1985)

#### Համերգ
* The Final (1986)

## Ծանոթագրություններ

## Արտաքին հղումներ
* Ջորջ Մայքլի պաշտոնական կայք
* Ջորջ Մայքլի համերգային արխիվ
* Wham!  Rolling Stone-ում

Կատեգորիա:1981 հիմնադրված երաժշտական խմբեր
Կատեգորիա:1982 հիմնադրված երաժշտական խմբեր
Կատեգորիա:Brit Awards մրցանակի դափնեկիրներ
Կատեգորիա:Բրիտանական երաժշտական խմբեր
Կատեգորիա:Երաժշտական դուետներ
Կատեգորիա:Փոփ երաժշտական խմբեր
Երեխաների հարցերով օմբուդսմեն (Շվեդիա)

**Երեխաների հարցերով օմբուդսմեն Շվեդիայում** (, հապավումը՝ *BO*), Շվեդիայի առողջապահության և սոցիալական հարցերի նախարարության ներքո կազմակերպված Շվեդիայի կառավարական գործակալություն, որը զբաղվում է հանրային շահերի պաշտպանությամբ և երեխաների և երիտասարդների իրավունքների և կարիքների մասին տեղեկատվության տարածմամբ։ Օմբուդսմենը պետք է ներկայացնի երեխաների իրավունքներն ու հետաքրքրությունները ՄԱԿ-ի Երեխայի իրավունքների կոնվենցիայի հիման վրա։ Օմբուդսմենն իրավասու է տեղեկատվություն պահանջել և մունիցիպալիտետներից, համայնքներից և այլ իշխանություններից ներկայացուցիչներ կանչել բանակցությունների, սակայն չունեն կարգավորիչ լիազորություններ։ Առանձնահատուկ դեպքերի վերաբերյալ կարծիքը կենտրոնացնելու կամ եզրակացություն տալու կառավարական մանդատ չկա։ Այնուամենայնիվ, օմբուդսմենն ունի իրազեկման օրինական պարտականություն, այսինքն՝ օրենքով պահանջվում է զեկուցել տեղական սոցիալական ծառայություններին, երբ նրանք տեղյակ լինեն բռնության ենթարկված երեխայի մասին։

Օմբուդսմենը կանոնավոր երկխոսություններ է վարում երեխաների հետ, հատկապես խոցելի իրավիճակներում գտնվողների հետ, որպեսզի իրազեկված լինի նրանց պայմանների և նրանց կարծիքների մասին։ Գործակալությունը տարեկան մեկ անգամ հաշվետվություն է ներկայացնում կառավարություն. զեկույցը բաղկացած է ամսագրից, սովորաբար հատուկ թեմայով՝ օմբուդսմենի կայքում ներկայացված լրացուցիչ տեղեկություններով։

## Պատմություն
1990 թվականին Ռիքսդագը վավերացրեց Երեխայի իրավունքների կոնվենցիան, որով Շվեդիան ստանձնեց միջազգային օրենսդրությամբ Կոնվենցիան իրականացնելու պարտավորություն, և միևնույն ժամանակ Կառավարությունը նշանակեց հետաքննող հանձնաժողով՝ ուսումնասիրելու երեխաների համար օմբուդսմեն նշանակելու հարցը։ 1993 թվականին Ռիքսդագը հաստատեց Մարդու իրավունքների պաշտպան նշանակումը, և երեխաների հարցերով պաշտպանի մասին ակտը (1993:335) ուժի մեջ մտավ հուլիսի 1-ից։

## Երեխաների հարցերով օմբուդսմենների ցանկ
Տարիների ընթացքում որպես օմբուդսմեն ծառայել են հետևյալ անձինք՝

* Լուիս Սիլվանդեր, 1993-2001
* Լենա Նիբերգ, 2001-2008
* Ֆրեդրիկ Մալմբերգ, 2008-2017
* Անիտա Վիքստրյո, *գործող*, 2017
* Աննա Կարին Հիլդինգսոն Բոքվիստ, *գործող*, 2018
* Էլիզաբեթ Դահլին, 2018–

## Տես նաև
* Մարդու իրավունքների պաշտպան
* Երեխաների իրավունքների պաշտպան

## Ծանոթագրություններ

## Արտաքին հղումներ
*The Ombudsman for Children in Sweden – Official website (English)
*English translation of The Ombudsman for Children's Act

Կատեգորիա:Երեխաների իրավունքների փաստաթղթեր
Կատեգորիա:Շվեդիայի պետական գործակալություններ
Կատեգորիա:Օմբուդսմենը Շվեդիայում
Վերջին տագնապը

«**Վերջին տագնապը**», Հովհաննես Թումանյանի բանաստեղծություններից՝ գրված 1914 թվականին։

## Պատմություն
Այս բանաստեղծությունը գրված է 1914 թվականի նոյեմբերի 3-ին, Բաքվում, ինչպես թվագրված են հրատարակությունները։

Ինքնագիրը չի պահպանվել։

Առաջին անգամ այն տպագրվել է «Արև» (Բաքու, 1914 թվականին նոյեմբերի № 175), այնուհետև 1914 թվականին «Հորիզոն» օրաթերթից (№ 250), ապա առանց 3-րդ և 5-րդ քառատողերի՝ 1940-1959 թվականին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 175)։

Սա Առաջին համաշխարային պատերազմի ժամանակ արևմտահայության օրըստօրե վատթարացող վիճակի մասին Թումանյանի գրած ոտանավորներից է, որտեղ բանաստեղծը հայության փրկությունը տեսնում է ազատագրական պայքարի մեջ հյուսիսի մեծ հարևանի՝ ռուս ժողովրդի օգնությամբ։

Հովհաննես Թումանյանի երկերի լիակատար ժողովածուի 1-ին հատորում արտատպվել է «Հորիզոն» օրաթերթից։

## Ծանոթագրություններ

Կատեգորիա:1914 գրականությունում
Կատեգորիա:Բանաստեղծություններ
Parodia

«**Parodia**», Հովհաննես Թումանյանի բանաստեղծություններից՝ գրված 1910 թվականին։

## Պատմություն
Թումանյանն այս բանաստեղծությունը գրել է 1910 թվականին, որպես Հովհաննես Հովհաննիսյանի «*Իմ Հայրենիքը տեսե՞լ ես, ասա*» բանաստեղծության պարոդիա․ այդ բանաստեղծությունը Հովհաննես Հովհաննիսյանը գրել է 1880 թվականին։

Եղիշե Չարենցի անվան գրականության և արվեստի թանգարանի Թումանյանի ֆոնդի № 94-ում պահվում է վերջին երեք քառատողի ինքնագիրը։

Առաջին անգամ, առանց վերջին երկու քառատողերի, տպագրվել է 1910 թվականի ապրիլի 18-ին՝ «Հորիզոն» պարբերականի № 83-ում։

Ամբողջական բնագիրը հրատարակել Երվանդ Շահազիզը՝ 1931 թվականին՝ «Նոր ուղի» ամսագրի երկրորդ գրքի № 83-ում (էջ 136), այնուհետև՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 160-161)։

Հովհաննես Թումանյանի երկերի լիակատար ժողովածուի 1-ին հատորում արտատպվել է «Նոր ուղի» ամսագրից։

## Ծանոթագրություններ

Կատեգորիա:1910 գրականությունում
Կատեգորիա:Բանաստեղծություններ
Կատեգորիա:Հովհաննես Թումանյանի բանաստեղծություններ
Գեղարքունիքի մարզի բերդերի և ամրոցների ցանկ

Ստորև ներկայացվում է Գեղարքունիքի մարզի բերդերի և ամրոցների ցանկը

## Տես նաև
* ՀՀ վանական համալիրների ցանկ
* Հայաստանի պատմության և մշակույթի անշարժ հուշարձանների ցանկ
* ՀՀ տաճարների ու եկեղեցական համալիրների ցանկ
* Արցախի վանական համալիրների ցանկ
* Տավուշի մարզի ամրոցների և բերդերի ցանկ
* Սիսիան համայնքի ամրոցների ցանկ

## Ծանոթագրություններ

Կատեգորիա:Հայաստանի շենքեր և կառույցներ
Կատեգորիա:Հայկական ճարտարապետություն
Կատեգորիա:Ցանկեր:Ճարտարապետություն
Եվգենի Ֆյոդորով (գրող)

**Եվգենի Ֆյոդորով** (, ), խորհրդային գրող, լայնորեն հայտնի է «Քարե գոտի» եռագրությամբ։

## Կենսագրություն
Ծնվել է 1897 թվականի հունվարի 15-ին (27), Վիդզիում (այժմ` Վիտեբսկի մարզ, Բելառուս)։

Մասնակցել է Առաջին համաշխարհային պատերազմին, գրոհել է Ձմեռային պալատը, քաղաքացիական պատերազմի ժամանակ պարտիզան է եղել Ուրալում, սպիտակգվարդիականների խմբում, Վ. Բլյուխերի ղեկավարությամբ, այնուհետև 1919 թվականին եղել է հեծելավաշտի հրամանատար, դարձել է Կոմունիստական կուսակցության անդամ։ Վիրավորվել է, կոնտուզիայի ենթարկվել։

Կոլտնտեսության կյանքի մասին պատմող «Սողոմոն», «Կոմբայանավարները», «Տրակտորավարուհի Եվլանովան» գրքերի հեղինակն է։

Երկրորդ համաշխարհային պատերազմի ժամանակ պաշտպանել է Լենինգրադը որպես Հյուսիս-արևմտյան ռազմաճակատի գրողների խմբի անդամ. ստացել է մայորի աստիճան։

Հայրենական մեծ պատերազմի թեմայով ստեղծվել են մոտավորապես 300 գեղարվեստական գործեր, այդ թվում` «Սառցե ճանապարհը», ինչպես նաև «Ամպրոպը Շելոնի վրա», «Պարտիզանական պատմություններ», «Լենինգրադի պաշտպանները», «Քաջություն», «Պահակները», «Մահից ավելի ուժեղ» և այլն։

1953-1961 թվականններին ապրել և աշխատել է Ռեպինո գյուղում։

Առավել հայտնի ստեղծագործություններից են «Քարե գոտի» եռագրությունը (1940-1952) և «Երմակ» պատմական վեպը (1955, 2 հատորով)։

Մահացել է 1961 թվականի ապրիլի 2-ին, Լենինգրադում։

## Մրցանակներ
* Հայրենական պատերազմի շքանշան (30.06.1945)
*Աշխատանքային կարմիր դրոշի երկու շքանշան (12.03.1947; 18.01.1957)
* «Հայրենական մեծ պատերազմի պարտիզանին» 1-ին աստիճանի մեդալ (10.03.1944)
* այլ մեդալներ

## Մատենագրություն
* Избранное в двух томах. Л., Лениздат, 1958.
* Соломонея. Свердловск, 1936
* Шадринский гусь. Челябинск, 1937.
* Горная дорога. Роман. Л., 1939.
* Уральские повести. Л., 1941.
* Рассказы о Кирове. Л., 1942.
* Гроза над Шелонью. Роман. Л., 1944.
* Тайна булата. Челябинск, 1944.
* Кыштымский зверь. М., 1946.
* У горы Магнитной. Л., 1949.
* Каменный пояс. Роман в трех книгах. Л., 1951.
* Большая судьба. Роман. Барнаул, 1953.
* Ермак. Роман в двух книгах. Л., 1955
* Пестрые рассказы. Курган, 1956.
* Шадринский гусь и другие повести и рассказы. М., 1957
* Вдоль голубых уральских гор. Роман. Свердловск, 1959.

## Ծանոթագրություններ

## Գրականություն
* *Бикбулатова К. Ф.* Фёдоров Евгений Александрович // Русская литература XX века. Прозаики, поэты, драматурги: био-библ. словарь: в 3 т. / Под ред. Н. Н. Скатова. Т. 3. П—Я — М.: ОЛМА-ПРЕСС Инвест, 2005. — С. 569—571. — ISBN 5-94848-211-1 ; 5-94848-307-X

Կատեգորիա:ԽՍՀՄ գրողների միության անդամներ
Կատեգորիա:Խորհրդային գրողներ
Սիրախաղ

**Ֆլիրտ**, սիրատածության մի տարատեսակ, որը ակնարկում է սեռական հարաբերությունների հնարավորության վրա, բայց չբարձրացնելով խոստումների մակարդակը։ Կարող է ենթադրել ինչպես արդեն գոյություն ունեցող հարաբերություններ, այդպես էլ ակնարկ լինել դրանց սկզբի համար։ Նույնպես ֆլիրտը կարող է օգտագործվել զրուցակցի այդպիսի հարաբերությունների պատրաստականության մասին իմանալու համար։

Ոչ բանավոր հաղորդակցման հետազոտող Դևիդ Գիվենսի կարծիքով, ֆլիրտը կայանում է հիմնականում ոչ բանավոր ազդանշաններից։ Ի շնորհիվ ոչ միարժեքության, մարմնի ազդանշանները թույլ են տալիս փոխանցել սեքսուալ հետաքրքրությունը առանց նվաստացման մերժման դեպքում։

Ֆլիրտը կարող է տարբերվել տարբեր մշակույթներում։ Օրինակ, միջանձնային հարաբերություններով մասնագետ Պաուլ Վացլավիկը կարծում է, որ սիրատածությունը և ամերիկյան, և բրիտանական մշակույթներում բաղկացած է 30 քայլերից՝ «առաջին տեսողական կոնտակտից մինչև սեքս», բայց նրանց հերթականությունը տարբեր է․ եթե ԱՄՆ-ում համբույրը միայն թեթև ֆլիրտի նշան է, բրիտանացիների համար դա ավելի մոտ կոնտակտի նշան է։

## Բառի ծագում
«Ֆլիրտ» բառը ծագում է անգլերեն *flirt* բառից, ինչը նշանակում է «սիրատածություն, խնամք, կոկետություն, սիրային խաղ»։ Այդ բառը եկել է անգլերեն հին ֆրանսերենից և նշանակել է «ծաղիկ»։

## Հատկանիշներ
Կիբերհոգեբան Մոնիկա Ուիթիի կարծիքով, ֆլիրտի ազդանշանները բաժանվում են ժեստերի, հայացքների, ինտոնացիաների, հպումների և մարդու արտաքին տեսքի ու հոտի։ Կանանց մոտ ժեստերը ներառում են մազերին հպումներ, որի ընթացքում երեսը ներքև է ուղղված, շրթունքների լիզելը, ժխիտը և ծիծաղը։ Ֆլիրտի ժամանակ մարդկանց մոտ հաճախ լինում է բիբերի լայնացում, իջեցված հայացք, կարճ հայացքների ուղղում դեպի զրուցակից և թարթումները։ Մարդիկ ավելի ակտիվ են դառնում, հաճախ ծիծաղում են, քիչ են լռում և հետաքրքրություն են դրսևորում իրար հանդեպ։

## Ծանոթագրություններ

## Գրականություն
* 
* 
* 
* 

Կատեգորիա:Մարդկային վարք
Կատեգորիա:Մարդու սեռականություն
Կատեգորիա:Միջանձնային հարաբերություններ
Կատեգորիա:Ոչ վերբալ հաղորդակցություն
Կատեգորիա:Սեռական գրավչություն
Կատեգորիա:Սեր
Կատեգորիա:Սեքսուալություն
Կատեգորիա:Սիրո փիլիսոփայություն
Stop!

**Stop!**, բրիտանական երգչուհի Սեմ Բրաունի երգ։ 1988 թվականին թողարկած սինգլը 52-րդ տեղ է զբաղեցրել UK Singles Chart-ում։ Stop!-ը, այսօրվա դրությամբ Բրաունի ամենահայտնի հիթն է։ Դա կարողացել է հիթ-շքերթներում 12 շաբաթ անցկացնի։ 1989 թվականին երգը դարձել է Մեծ Բրիտանիայի ամենավաճառվող սինգլների մեջ 35-րդը։

## Կոմպոզիցիաների ցանկ
; CD single — UK
# «Stop!» (սինգլ տարբերակ)
# «Blue Soldier»

; 7" single — UK
# «Stop!» (սինգլ տարբերակ)
# «Blue Soldier»

; 12" single — UK
* Side A
# «Stop!» (ալբոմային տարբերակ)
# «Poor Frank»

* Side B
# «Blue Soldier»
# «Bones»

## Հիթ-շքերթներ և վաճառքներ

#### Դիրքերը հիթ-շքերթներում

#### Տարեվերջի հիթ-շքերթները

### Հավաստագրումներ

## Ծանոթագրություններ

## Արտաքին հղումներ

Կատեգորիա:1988 սինգլներ
Կատեգորիա:1989 սինգլներ
Կատեգորիա:2004 սինգլներ
Կատեգորիա:Բրիտանական երգեր
Ալեխանդրո Կասոնա

**Ալեխանդրո Կասոնա** (, իսկական անունը՝ **Ալեխանդրո Ռոգրիգես Ալվարես**, ), իսպանացի բանաստեղծ և դրամատուրգ, որին ընդունված է համարել 1927 թվականի սերնդի ներկայացուցիչ։

## Կենսագրություն
Ալեխանդրո Կասոնան ծնվել է Իսպանիայի հյուսիսում՝ Աստուրիա գավառի Կանգաս դել Նարսեա մունիցիպալիտետի Բեսուլլո () գյուղում, ուսուցիչների ընտանիքում։ Սովորել է Օվեդոյի և Մուրսիայի համալսարաններում։ Դրանից բացի, Մուրսիայում ավարտել է արտասանության և բեմական արվեստի դպրոց։

1924 թվականին Կասոնան դարձել է Մադրիդի «Նկարված թռչուն» թատերախմբի դերասան։

1928 թվականից աշխատել է որպես ուսուցիչ։ 1931 թվականին Մադրիդում կազմակերպել է Ժողովրդական թատրոն։

1939 թվականին Իսպանիայում գեներալ Ֆրանցիսկո Ֆրանկոյի իշխանության գլուխ անցնելուց հետո Ալեխանդրո Կասոնան արտագաղթել է և մինչև 1963 թվականն ապրել Մեքսիկայում ու Արգենտինայում։

Կասոնայի արվեստը կրել է սիմվոլիզմի ու էքսպրեսիոնիզմի ազդեցությունը։ Նրա կատակերգություններն ու դրամաները կապված են իսպանական ժողովրդական թատրոնի ավանդույթների հետ։ Նրա ստեղծագործությունները բազմիցս բեմադրվել և էկրանավորվել են
։

## Ստեղծագործություններ
* «Ծովահարսը ցամաքում» (պրեմիերան տեղի է ունեցել Մադրիդի «Էսպանյոլ» թատրոնում 1934 թվականին)
* «Նորից դև» (1935)
* «Գարնանը ինքնասպանությունն արգելված է» (1937)
* «Ծառերը կանգնած են մահանում» (պրեմիերան տեղի է ունեցել Բուենոս Այրեսի Ժողովրդական թատրոնում 1949 թվականին, )
* «Յոթ ճիչ օվկիանոսում» (պրեմիերան տեղի է ունեցել Բուենոս Այրեսի Նոր թատրոնում 1949 թվականին)
* «Երրորդ բառը» (1953)
* «Ոսկե կոշկախթանների ասպետը» (1965)
* «Առավոտյան փերի» (իսպանական ժողովրդական լեգենդ կյանքի և մահվան մասին)։

## Էկրանավորումներ
*  – Ծառերը կանգնած են մահանում (հեռուստաներկայացում, Դինա Լուկովա)
*  – Յոթ ճիչ օվկիանոսում (ֆիլմ, Վլադիմիր Բասով)

## Ծանոթագրություններ

## Արտաքին հղումներ
* Otra vez el Diablo www.alejandro-casona.com  — Արկադի Կասոնային նվիրված կայք

Կատեգորիա:Իսպանացի բանաստեղծներ
Կատեգորիա:Իսպանացի դրամատուրգներ
Կատեգորիա:Իսպանացի սցենարիստներ
Two Feet

**Զաքհարի Ուիլյամ «Բիլլ» Դես** (անգլ.՝ Zachary William "Bill" Dess, ), առավել հայտնի է **Two Feet** բեմական կեղծանվամբ, ամերիկացի երգիչ, կոմպոզիտոր և պրոդյուսեր։

Մինչ Two Feet-ը հիմնելը նա նվագել է տեղի ջազային և բլյուզ անսամբլներում։ Այն բանից հետո, երբ իր «Go Fuck Yourself» երգը վիրուսային դարձավ, երաժիշտը պայմանագիր կնքեց Republic Records լեյբլի հետ։ Billboard ամսագրի Hot Rock Songs չարթում սինգլը 36-րդ հորիզոնական է հասել։ 2018 թվականին նրա հաջորդ՝ «I Feel Like I'm Drowning» սինգլը Alternative Songs չարթում առաջին հորիզոնական է հասել։ 2018 թվականի հոկտեմբերին նա թողարկել է իր առաջին՝ «A 20 Something Fuck» ալբոմը։

## Սկավառակագրություն
### Ստուդիական ալբոմներ

* Pink (2020)

### Մինի ալբոմներ
* «First Steps» (Majestic Casual Records, 2016)
* «Momentum» (Majestic Casual Records, 2017)
* «A 20 Something Fuck» (Republic Records, 2018)

### Սինգլներ
* «Not me» (feat. Melvv, 2016)
* «Had Some Drinks» (Majestic Casual Records, 2017, «Momentum» ալբոմից)
* «Twisted» (Majestic Casual Records, 2017,«Momentum» ալբոմից)
* «Your Mother Was Cheaper» (Majestic Casual Records, 2017, «Momentum» ալբոմից)
* «Love Is A Bitch» (Majestic Casual Records, 2017, «Momentum» ալբոմից)
* «Go Fuck Yourself» (Republic Records, 2017, «First Steps» ալբոմից)
* «Her Life» (Republic Records, 2017, «First Steps» ալբոմից)
* «Quick Musical Doodles & Sex» (Republic Records, 2017, «First Steps» ալբոմից)
* «You’re So Cold» (Republic Records, 2017, «First Steps» ալբոմից)
* «I Feel Like I'm Drowning» (Republic Records, 2018)
* «Same Old Song (S.O.S., Pt.1)» (Republic Records, 2018)
* «Hurt People» (Republic Records, 2018)
* «Lost The Game» (Republic Records, 2018)
* «I Want it» (Republic Records, 2018)
* «Pink» (Universal Records, 2019)
* «You?» (Universal Records, 2019)
* «BBY» (Universal Records, 2019)
*«Grey» (Universal Records, 2020)

## Ծանոթագրություններ

Կատեգորիա:Ամերիկացի երաժիշտներ
Կատեգորիա:Ամերիկացի պրոդյուսերներ
Կատեգորիա:21-րդ դարի ամերիկացի երգիչներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի կոմպոզիտորներ
Կատեգորիա:Բեմական կեղծանուններ
Կատեգորիա:Ամերիկացի երգահաններ
Կատեգորիա:Էլեկտրական երաժշտության ժանրի երաժիշտներ
Կատեգորիա:Ամերիկացի երգիչներ
Ալեքսանդր Պուշկինի անձնական գրադարան

**Ալեքսանդր Պուշկինի գրադարան**, գրքերի անձնական հավաքածու, որն արտացոլում է նրա բազմազան ընթերցողական և ստեղծագործական շահերը։ Գրադարանը ձևավորվել է բանաստեղծի ողջ կյանքի ընթացքում և, ըստ հայտնի մատենագետ և գրքի պատմաբան Ն. Սմիրնով-Սոկոլսկու, եղել է «*մտածողի և գիտնականի լաբորատորիա*»։ Ա. Պուշկինի մահից հետո նրա պահպանման պատմությունները, մատենագիտական նկարագրությունն ու կենդանության օրոք ձևավորված կազմի վերականգնումը նվիրված են պուշկինիստ պատմաբանների և բանասերների բազմաթիվ աշխատանքներին։

Որպես ազգային հարստություն, գրքերի հավաքածուն 1906 թվականին գնվել է Սանկտ Պետերբուրգի գիտությունների ակադեմիայի այսերական բանաստեղծի ժառանգներից, սկիզբ է դրել նոր հիմնադրված Պուշկինի տան մասնագիտացված գրադարանին և գիտական նպատակներով մատչելի դարձավ գիտնականներին։

## Ընտանեկան ավանդույթի ակունքներ
Գրահրատարակչության ձգտումն արդեն կար Ա. Պ. Հանիբալի (մայրական կողմից բանաստեղծի նախապապն էր) մոտ։ Պետրոս I-ի հետ Եվրոպա ուղևորվելիս նրան վստահվել էր պահպանել այն գրքերը, որոնք պետծառայողն իր հետ տարել էր։ Հանիբալի անձնական գրադարանի հիմքը կազմել են թագավորի կողմից իրեն նվիրած առաջին գրքերը, ինչպես նաև այն գրքերը, որոնք նա ձեռք է բերել Ֆրանսիայում ինժեներական գործի ուսումնասիրության տարիներին։ Այն ժամանակ նրա ոչ փոքր գրադարանը հավաքել էր մոտ 350 հատոր, ընդ որում ոչ միայն ռազմական գիտությունների, մաթեմատիկայի, աշխարհագրության, այլև փիլիսոփայության, պատմության և գեղարվեստական գրականության վերաբերյալ հրատարակությունները։

Պետրոս I-ի մահից հետո Հանիբալը ստիպված է եղել իր գրքերը վաճառել Գիտությունների ակադեմիայի գրադարանին։ Միայն 1742 թվականին նրան հաջողվել է հետ բերել այնտեղ պահպանված գրքերի հավաքածուի մի մասը։ Ըստ Գեներալ Գանիբալի գրքերի գրանցամատյանի՝ որոնք 1730 թվականին մտել են կայսերական գրադարան, իսկ 1742 թվականին աքսորից վերադառնալուց հետո, նրա պահանջով, նրան հետ են վերադարձվել, նրան են վերադարձվել 150-ից ավելի հատորից մի քանիսը։

Նշանակալի տնային գրադարաններ են ունեցել և բանաստեղծ Սերգեյ Լվովիչի հայրը, և նրա հորեղբայր Վասիլի Լվովիչը։

## Նշումներ

## Ծանոթագրություններ

Կատեգորիա:Ալեքսանդր Պուշկին
Սերգեյ Շնուրով

**Սերգեյ Վլադիմիրովիչ Շնուրով** (, մականունը՝ **Շնուր**, ), ռուս ռոք երաժիշտ, կինոդերասան, հաղորդավար, նկարիչ և հասարակական գործիչ, «Լենինգրադ» և «Ռուբլ» խմբերի առաջատար երգիչը։

## Կենսագրություն
Ծնվել է 1973 թվականի ապրիլի 13-ին Լենինգրադում։ Սովորել է թիվ 564 հանրակրթական դպրոցում, ապա ընդունվել է Լենինգրադի ինժեներա-շինարարական ինստիտուտ, որը չավարտելով՝ տեղափոխվել է Վերականգնման լիցեյ։ Ավարտելուց հետո մասնագիտությունը 4-րդ դասի ծառերից ստեղծագործությունների ռեստավրատոր էր։ Լիցեյում սովորելուց հետո ընդունվել է Աստվածաբանական ինստիտուտի փիլիսոփայության ֆակուլտետ, որտեղ սովորել է երեք տարի։

Աշխատել է բեռնակիր, մանկապարեզի պահակ, ապակեգործ, դարբին, հյուսն, գովազդային գործակալության դիզայներ, տեսահոլովակների նկարահանման օգնական, «Մոդերն» ռադիոկայանի աջակցող տնօրեն։

1991 թվականին Շնուրովը դարձել է երաժիշտ, թեպետ դեռևս ութերորդ դասարանից զբաղվել է ռոք երաժշտությամբ։ Սկսկել է «Ալկորեպիցա» նախագծից, դա ռուսական առաջին հարդքոր-ռեփ նախագիծն էր։ Այնուհետև ստեղծվել է «Վան Գոգի ականջ» անունով էլեկտրոնային երաժշտության խումբը։

1997 թվականի հունվարի 9-ին ստեղծվել է «Լենինգրադ» խումբը։

## Ծանոթագրություններ

Կատեգորիա:21-րդ դարի երգիչներ
Կատեգորիա:«Նիկա» մրցանակի դափնեկիրներ
Կատեգորիա:Բանաստեղծներ այբբենական կարգով
Կատեգորիա:Բեմական կեղծանուններ
Կատեգորիա:Ռուս արվեստագետներ
Կատեգորիա:Ռուս բանաստեղծներ
Կատեգորիա:Ռուս դերասաններ
Կատեգորիա:Ռուս երաժիշտներ
Կատեգորիա:Ռուս երգիչներ
Կատեգորիա:Ռուս կիթառահարներ
Կատեգորիա:Ռուս կոմպոզիտորներ
Կատեգորիա:Ռուս հաղորդավարներ
Կատեգորիա:Ռուս հասարակական գործիչներ
Կատեգորիա:Ռուս հնչյունավորողներ
Կատեգորիա:Ռուս նկարիչներ
Կատեգորիա:Ռուս ջութակահարներ
Կատեգորիա:Ռուսաստանի ռոք երաժիշտներ
Կատեգորիա:Ռուսաստանի քաղաքական գործիչներ
Կատեգորիա:Ռոք երգիչներ
Ջոել Սպոլսկի

**Ջոել Սպոլսկի**  (, ), ծրագրավորող և գրող։ Ամենից առաջ նա հայտնի է իր բլոգով «Ջոելը ծրագրային ապահովման մասին» (*Joel on Software*), որում նա քննարկում է ծրագրավորմանը վերաբերող հարցեր, մասնավորապես Windows-ի համար։ 1991-1994 թվականներին նա զբաղեցրել է մենեջերի պաշտոնը Microsoft Excel խմբում։ Ստեղծել է Fog Creek Software ընկերությունը, որտեղ էլ հիմա աշխատում է։

## Կենսագրություն
Սպոլսկին ծնվել է Նյու Մեքսիկո նահանգի Ալբուկերկե քաղաքում, որտեղ ապրել է մինչև 15 տարեկանը։ Հետո ընտանիքի հետ միասին տեղափոխվել է Իսրայել, ապրել Երուսաղեմում, ավարտել է միջինակարգ դպրոցը և ծառայել հետախուզական բանակում։ 1987 թվականին վերադարձել է ԱՄՆ, որպեսզի շարունակի ուսումը։ Մեկ տարի սովորել է Փենսիլվանայի համալսարանում, որտեղից տեղափոխվել է Եյլի համալսարան, որտեղ 1991 թվականին ստացել է դիպլոմ համակարգչային գիտության բնագավառում։

1991 թվականին սկսել է աշխատել Microsoft ընկերությունում, դասավանդել է Microsoft Excel-ի վրա աշխատող ծրագրավորողերին, հենց այս շրջանում էլ նա գրել է Excel Basic-ը։ 1995 թվականին նա վերադարձալ է Նյու Յորք և սկսել աշխատել Viacom և Juno կազմակերպություններում։ 2000 թվականին նա ստեղծել է Fog Creek Software կազմակերպությունը և ստեղծել իր բլոգը,որը բիզնեսմենների կողմից սկսված առաջին բլոգներից է։

Սպոլսկին հանդիսանում է Stack Overflow հարց-պատասխան համակարգի համահեղինակը (Ջեֆ Էտվուդի հետ միասին)։ Սակայն Ջեֆը 2012 թվականի փետրվարին լքել է խումբը։

Նա նաև փոքր ընկերությունների արտադրական պլանավորման Trello կանբան ծրագրի հեղինակն է։

### Անձնական կյանք
2015 թվականին Սպոլսկին սոցիալական ցանցերում և իր բլոգում հայտարարել է իր ամուսնու՝ Ջարեդի հետ ամուսնության մասին։

## Հրատարակություն
* *User Interface Design for Programmers*, Apress, 2001. ISBN 1-893115-94-1
* *Joel on Software*, Apress, 2004. ISBN 1-59059-389-8; русский перевод: *Джоэл о программировании*, Символ-Плюс, 2006, ISBN 5-93286-063-4
* *The Best Software Writing I*, Apress, 2005. ISBN 1-59059-500-9; русский перевод: *Лучшие примеры разработки ПО*, Питер, 2006, ISBN 5-469-01291-3
* *Smart and Gets Things Done: Joel Spolsky’s Concise Guide to Finding the Best Technical Talent*, Apress, 2007. ISBN 1-59059-838-5; русский перевод: *Руководство Джоэла Спольски по подбору программистов и управлению ими* Вильямс, 2008, ISBN 978-5-8459-1354-8
* *More Joel on Software: Further Thoughts on Diverse and Occasionally Related Matters That Will Prove of Interest to Software Developers, Designers, and to Those Who, Whether by Good Fortune or Ill Luck, Work with Them in Some Capacity*, Apress, 2008. ISBN 1-4302-0987-9; русский перевод: *Джоэл. И снова о программировании*, Символ-Плюс, 2009, ISBN 978-5-93286-144-8

## Ծանոթագրություններ

## Արտաքին հղումներ
* Անձնական վեբ կայք 
* Joel on Software — Ջոէլի բլոգը
* Joel Spolsky articles (wiki) 
* Джоэл о программном обеспечении 

Կատեգորիա:Ամերիկացի ծրագրավորողներ
Կատեգորիա:Եյլի համալսարանի շրջանավարտներ
Կատեգորիա:Փենսիլվանիայի համալսարանի շրջանավարտներ
Կատեգորիա:Ամերիկացի գործարարներ
Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Ամերիկացի բլոգերներ
Կատեգորիա:21-րդ դարի ամերիկացի հրեաներ
Երևանի մասին հիշատակությունները մինչ 16-րդ դարը

Երևան քաղաքի մասին հիշատակությունները մինչ XVI դարը բազմաթիվ են՝ ներառելով թե՛ մատենագիր, ու թե՛ վիմագիր արձանագրություններ։

## Հիշատակությունների անտեսում
Տվյալ շրջանի արձանագրությունները անտեսվում են այն գիտնականների կողմից, ովքեր որպես Երևան քաղաքի հիմնադրման տարեթիվ են ճանաչում Սեֆյան Պարսկաստանի հիմնադիր շահ Իսմաիլ I-ի վեզիր Ռևան Ղուլու խանի կառուցած բերդի հիմնադրման տարեթիվը։ XVI-XVII դարերի օսմանյան պատմիչ Էվլիա Չելեբին, ինչպես նաև ծնունդով պարսիկ, հետագայում Իսպանիայում կաթոլիկություն ընդունած պատմիչ Դոն Խուան դե Պերսիան որպես Երևանի հիմնադիր է նշում Ռևան խանին, ով 1504 թվականին Իսմաիլ Շահի կողմից ստանալով հրաման՝ 7 տարուց՝ 1511 թվականին կառուցում է Երևանի բերդը։ Ըստ այս տեսակետի բերդի ու քաղաքի հիմնադրումը նույնացվում է, մինչդեռ բերդի հիմնադրումից հարյուրավոր տարիներ առաջ ապագա բերդի հարևանությամբ գոյություն է ունեցել բուն քաղաքը Երևան անունով, հայ բնակչությունով ու հավանական նաև հին բերդով, որոնց մասին կան բազմաթիվ հիշատակություններ, որոնք արվել են Իսմաիլ շահից հարյուրավոր տարիներ առաջ։

## Հիշատակությունների ոչ ամբողջական ցանկ

## Ծանոթագրություններ

## Կարդացե՛ք նաև
* Երևան անվան ծագումը
* Երևանի պատմություն

Կատեգորիա:Երևանի պատմություն
Ruth B.

**Ruth B** (), Կանադայի Ալբերտա նահանգի Էդմինտոն քաղաքից երգչուհի, երգերի հեղինակ։ Սկսել է երգեր երգել 2013 թվականի սկզբին Vine-ում։ 2015 թվականի նոյեմբերին նա թողարկել է իր առաջնելութային «EP The Intro»-ն։ 2017 թվականի մայիսի 5-ին թողարկել է իր առաջին ալբոմը՝ «Safe Haven»։ Նրա «Lost Boy» երգը հավաքել է ավելի քան 300 մլն հոսք միայն «Spotify»-ում, 2018 թվականի դրությամբ՝ երգչուհու «YouTube»-յան ալիքում երգն ստացել է 138 մլն դիտում։

## Վաղ տարիներ և կրթություն
Ruth B-ն ծնվել և մեծացել է Ալբետրա նահանգի Էդմոնտոն քաղաքում։ Նա իր երիտասարդ տարիների մի մասն անցկացրել է աշխատելով տեղի հագուստի խանութ՝ «Reitmans»-ում, և «The Canadian Press»-ում նա իրեն նկարագրել է որպես «ինտրովերտ»։ Աշխատելով կես դրույքով՝ «Vine»-ում հաճույքի համար տեսահոլովակներ է տեղադրել։ Նա ասում է, որ ընտրել է վեց վայրկյանանոց վիդեոծառայությունը, քանի որ կարճ տեսաահոլովակների բեռնման համար ավելի քիչ ջանքեր են պահանջվել՝ «YouTube»-ի այլ ծառայությունների համեմատ։

Ruth B-ն 2013 թվականին ավարտել է Ռոսսա Շեպպարդայի միջնակարգ դպրոցը։ Սովորել է ՄակԷվան համալսարանում, բայց հրաժարվել է ուսումից, որպեսզի կենտրոնանա երաժշտության վրա։

## Գործունեություն
2013 թվականի մայիսի 9-ին Vine-ում հրապարակել է իր առաջին տեսահոլովակը։ «Vine»-ում նրա երգածները նկատել են ձայնագրման լեյբլները և նա 2015 թվականի հուլիսին «Columbia Records»-ի հետ պայմանագիր է կնքել։

«Juno Awards 2017» մրցանակաբաշխությունում Ruth B-ն առաջադրվել է  Juno Fan Choice Award մրցանակի՝ որպես տարվա երգերի հեղինակ, և հաղթող է ճանաչվել «Տարվա լավագույն երգիչ» անվանակարգում։ Ավելի ուշ նա կատարել է իր «Lost Boy» երգը։

Հաջորդ տարի՝ 2018 թվականին, Juno-ի մրցանակաբաշխության ժամանակ նա առաջադրվել է երեք անվանակարգում՝ ներառյալ «Տարվա արտիստ», «Տարվա ալբոմ» և «Տարվա փոփ ալբոմ»։

## Մրցանակներ և անվանակարգեր

## Ծանոթագրություններ

## Արտաքին հղումներ
* Официальный веб-сайт
* Музыкальный чарт — Ruth B

Կատեգորիա:21-րդ դարի երգչուհիներ
Կատեգորիա:Երգերի հեղինակներ
Կատեգորիա:Կանադացի երգահաններ
Կատեգորիա:Կանադացի երգչուհիներ
Ֆուտբոլի Իտալիայի սուպերգավաթ 2018

**Ֆուտբոլի Իտալիայի Սուպերգավաթ 2018** (), Իտալիայի Սուպերգավաթի 31-րդ խաղարկումն է, որն անցկացվել է 2019 թ. հունվարի 16-ին Ջիդդա քաղաքում։

## Խաղ

## Ծանոթագրություններ

## Արտաքին հղումներ
* Հաշվետվություն soccerway.com կայքում

Կատեգորիա:Ֆուտբոլի Իտալիայի Սուպերգավաթ
Կատեգորիա:Յուվենտուսի հանդիպումներ
Կատեգորիա:Միլանի հանդիպումներ
Կատեգորիա:2018 ֆուտբոլում
Կատեգորիա:2018 Իտալիայում